જાણો વોડાફોનના અત્યાર સુધીના સૌથી સસ્તા પ્લાન વિશે | Vyaapaar Samachar
જાણો વોડાફોનના અત્યાર સુધીના સૌથી સસ્તા પ્લાન વિશે
gadgets | June 30, 2018, 7:00 PM
નવી દિલ્હી : ટેલિકોમ ઓપરેટર વોડાફોને યૂઝર્સ માટે નવો પોસ્ટપેડ પ્લાન લોન્ચ કર્યો છે. બેઝિક રેડ પ્લાન હેઠળ લોન્ચ કરાયેલા નવા વોડાફોન પોસ્ટપેડ પ્લાનમાં અનલિમિટેડ વોઈસ કોલિંગની સુવિધા છે. 299 રૂપિયાનો વોડાફોનનો રેડ બેઝિક પોસ્ટપેડ પ્લાન કંપનીનો આ સીરિઝનો અત્યાર સુધીનો સૌથી સસ્તો પ્લાન છે.
અન્ય રેડ પ્લાન્સની જેમ વોડાફોનના આ પ્લાનમાં પણ દરેક યુઝરને અનલિમિટેડ વોઈસ કૉલિંગ, ફ્રી ઈનકમિંગ અને આઉટગોઈંગ રોમિંગ કોલની સાથે સાથે રોજના 100 SMS ફ્રી મળશે. યુઝર્સને 20 GB 3G/4G ઈન્ટરનેટ ડેટા રોજ મળશે. આ સિવાય ડેટા રોલઓવરની લિમિટ 50 GB સુધી છે. આ પ્લાન લેવાવાળા ગ્રાહકોને કંપની 12 મહિના માટે વોડાફોન પ્લેનું ફ્રી સબસ્ક્રીપ્શન પણ આપી રહી છે. આ નવો પ્લાન અત્યારે એપ પર લિસ્ટ કરાયો છે અને પસંદગીના ગ્રાહકો માટે જ ઉપલબ્ધ છે.
રિલાયન્સ જીઓ સાથે સરખામણી કરીએ તો પોસ્ટપેડ પ્લાનમાં અનલિમિટેડ લોકલ અને STD વોઈસ કોલની સુવિધા મળે છે. આ સિવાય 100 SMS, 25GB 4G ડેટા મળે છે. દરેક ગ્રાહકોને જિયો એપ્સનું ફ્રી સબસ્ક્રીપ્શન મળે છે. તો એરટેલના આ જ કિંમતના પ્લાનમાં સબસ્ક્રાઈબર્સને 20 GB 4G ડેટા મળે છે, જેમાં રોલઓવર સુવિધા ઉપલબ્ધ છે.
અગાઉ વોડાફોને પોસ્ટપેડ સબસ્ક્રાઈબર્સ માટે 399 રૂપિયાવાળો વોડાફોન રેડ પ્લાન લોન્ચ કર્યો હતો. જેમાં 20 GB ડેટા, અનલિમિટેડ લોકલ અને STD કોલની સુવિધા ઉપરાંત દરરોજના 100 SMS ફ્રી હતા.